
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1367 

3 Ιουλίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Ανάκληση την υπ’ αριθμ. 5159/2-2-2015 (ΦΕΚ 238/Β7 
17-2-2015) απόφασης του Υπουργού Δικαιοσύνης, 

Διαφάνειας και Ανθρωπίνων Δικαιωμάτων. 1 

Καθιέρωση απογευματινής υπερωριακής εργα¬ 
σίας για υπαλλήλους που υπηρετούν στην Κε¬ 
ντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων έως 


30.09.2015. 2 

Καθορισμός του ύψους χρηματοδότησης του ελλείμ¬ 
ματος του Ενιαίου Ταμείου Επικουρικής Ασφάλι¬ 
σης (Ε.Τ.Ε.Α.) για το έτος 2015. 3 

Καθορισμός του ύψους χρηματοδότησης του ελλείμ¬ 
ματος του Μετοχικού Ταμείου Πολιτικών Υπαλλή¬ 
λων (Μ.Τ.Π.Υ.) για το έτος 2015. 4 

Απαγόρευση Θήρας ορισμένου χρόνου στην περιφέ¬ 
ρεια του Δήμου Καλαβρύτων. 5 

Μεταβίβαση άδειας ίδρυσης και λειτουργίας του 
Ωδείου «ΩΔΕΙΟ ΒΟΡΕΙΟΥ ΕΛΛΑΔΟΣ» και αλλαγή 

επωνυμίας. 6 

Τροποποίηση διαπιστωτικής πράξης αυτοδίκαιης με¬ 
ταφοράς πάσης φύσεως προσωπικού και των θέ¬ 
σεων που κατέχει, του Κέντρου Υγείας Πύλου και 
των Αποκεντρωμένων Μονάδων του σε εφαρμο¬ 
γή των διατάξεων του αρ. 23 του Ν. 4238/2014... 7 


ΑΠΟΦΑΣΕΙ Σ 

Αριθμ. 23339 (1) 

Ανάκληση την υπ’ αριθμ. 5159/2-2-2015 (ΦΕΚ 238/Β7 
17-2-2015) απόφασης του Υπουργού Δικαιοσύνης, Δια¬ 
φάνειας και Ανθρωπίνων Δικαιωμάτων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

1. Τις διατάξεις: 

α) των άρθρων 81, 90 και 91 του Ν. 4172/2013 (ΦΕΚ Α' 
167) «Φορολογία εισοδήματος, επείγοντα μέτρα εφαρ¬ 
μογής του Ν. 4046/2012, του Ν. 4093/2012 και του Ν. 4127/ 
2013 και άλλες διατάξεις», 

β) την υποπαράγραφο Ζ.2 του άρθρου πρώτου της 
παραγράφου Ζ του Ν. 4093/2012 (ΦΕΚ Α' 222) «Εγκριση 


Μεσοπρόθεσμου Πλαισίου Δημοσιονομικής Στρατηγικής 
2013-2016 - Επείγοντα Μέτρα Εφαρμογής του Ν. 4046/ 
2012 και του Μεσοπρόθεσμου Πλαισίου Δημοσιονομικής 
Στρατηγικής 2013-2016», όπως ισχύει, 
γ) του άρθρου 63 του Ν. 3659/2008 (ΦΕΚ Α' 77) «Βελ¬ 
τίωση και επιτάχυνση των διαδικασιών της δίκης στα 
τακτικά διοικητικά δικαστήρια και άλλες διατάξεις», 
όπως τροποποιήθηκε με το άρθρο 49 του Ν. 3689/2008 
(ΦΕΚ Α' 164) «Εθνική Σχολή Δικαστικών Λειτουργών και 
άλλες διατάξεις», 

δ) του άρθρου 49 παρ. 4 και 5 του Ν. 2721/1999 (ΦΕΚ 
Α' 112) «Τροποποίηση και αντικατάσταση διατάξεων των 
νόμων 1756/1988 (ΦΕΚ Α' 35), 1729/1987 (ΦΕΚ Α' 144), 
του Ποινικού Κώδικα, του Κώδικα Ποινικής Δικονομίας, 
του Κώδικα Πολιτικής Δικονομίας και άλλες διατάξεις», 
όπως ισχύει, 

ε) του Π.δ/τος 215/2006 (ΦΕΚ Α' 217) «Κανονισμός Ορ¬ 
γάνωσης και Λειτουργίας της Υπηρεσίας Εξωτερικής 
Φρούρησης Καταστημάτων Κράτησης», 
στ) των άρθρων 49 και 59 της αριθμ. 58819/7.4.2003 
απόφασης του Υπουργού Δικαιοσύνης (ΦΕΚ Β' 463) 
«Εσωτερικός Κανονισμός Λειτουργίας Γενικών Κατα¬ 
στημάτων Κράτησης τύπου Α' και Β'», 
ζ) του άρθρου 56 του Ν. 4315/2014 (ΦΕΚ 269 Α') «Πρά¬ 
ξεις εισφοράς σε γη και σε χρήμα - Ρυμοτομικές απαλ¬ 
λοτριώσεις και άλλες διατάξεις», 
η) του Π.δ/τος 101/2014 (ΦΕΚ Α' 168) «Οργανισμός 
Υπουργείου Δικαιοσύνης, Διαφάνειας και Ανθρωπίνων 
Δικαιωμάτων» και 

θ) του Π.δ/τος 50/2001 «Καθορισμός των προσόντων 
διορισμού σε θέσεις φορέων του Δημοσίου Τομέα» (ΦΕΚ 
Α' 39), όπως τροποποιήθηκε με τα Π.δ/τα 347/2003, 
44/2005,116/2006 και 146/3.8.2007. 

2. Τις υπ’ αριθμ. 90894/18-10-2013 (ΦΕΚ Β' 2655) και 
101650/28-11-2013 (ΦΕΚ Β' 3032) κοινές αποφάσεις των 
Υπουργών Διοικητικής Μεταρρύθμισης και Ηλεκτρονικής 
Διακυβέρνησης και Δικαιοσύνης Διαφάνειας και Ανθρω¬ 
πίνων Δικαιωμάτων. 

3. Την υπ’ αριθμ. 31890/25-11-2013 (ΦΕΚ Β' 2999) από¬ 
φαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης (Αριθμός Ανακοίνωσης 
5/2013). 

4. Την υπ’ αριθμ. 30450/29-11-2013 (ΦΕΚ Β' 3036) από¬ 
φαση του Υπουργού Διοικητικής Μεταρρύθμισης και 
Ηλεκτρονικής Διακυβέρνησης (Τροποποίηση Ανακοί¬ 
νωσης 5/2013). 

5. Την υπ’ αριθμ. 74697/20-8-2013 (ΦΕΚ Β' 2169) από¬ 
φαση συγκρότησης του Τριμελούς Ειδικού Υπηρεσιακού 

Συμβουλίου του Υπουργείου Δικαιοσύνης Διαφάνειας 
και Ανθρωπίνων Δικαιωμάτων κατ’ εφαρμογή του άρ¬ 
θρου 90 του Ν. 4172/2013. 

6. Την υπ’ αριθμ. 1373οικ./4-3-2014 (ΑΔΑ ΒΙΚΥΩ-0Β6) 
απόφαση ορισμού μελών του Τριμελούς Ειδικού Υπη¬ 
ρεσιακού Συμβουλίου του Υπουργείου Δικαιοσύνης Δι¬ 
αφάνειας και Ανθρωπίνων Δικαιωμάτων κατ’ εφαρμογή 
του άρθρου 90 του Ν. 4172/2013. 

7. Το υπ’ αριθμ. 9678/10.4.2014 έγγραφο του Ανωτάτου 
Συμβουλίου Επιλογής Προσωπικού με το οποίο διαβιβά¬ 
στηκε επικαιροποιημένος Τελικός Πίνακας Διάθεσης της 
κατηγορίας ΔΕ, με φορείς υποδοχής τα καταστήματα 
Κράτησης. 

8. Το από 10-9-2014 απόφαση-πρακτικό του Τριμελούς 
Ειδικού Υπηρεσιακού Συμβουλίου του Υπουργείου Δι¬ 
καιοσύνης Διαφάνειας και Ανθρωπίνων Δικαιωμάτων. 

9. Το υπ’ αριθμ. 23856/25-11-2014 έγγραφο του Ανωτά¬ 
του Συμβουλίου Επιλογής Προσωπικού με το οποίο δια¬ 
βιβάστηκε οριστικός πίνακας διάθεσης της κατηγορίας 
ΔΕ, με φορείς υποδοχής τα καταστήματα Κράτησης. 

10. Τις υπ’ αριθμ. 243 και 244/3-3-2015 (ΦΕΚ 263/Γ/ 
27-3-2015) αποφάσεις του Δημάρχου Κώ που αφορούν 
ανάκληση διορισμού των: Μάρκου-Θεοδώρου Αναστα- 
σιάδη-Άμονς του Λουκά και Εμμανουέλας Κουζούκα του 
Ηλία. 

11. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Ανακαλούμε την υπ’ αριθμ. 5159/2-2-2015 (ΦΕΚ 238/ 
Β717-2-2015) απόφασή μας κατά το μέρος που αφο¬ 
ρά την οριστική μετάταξη των: ΑΝΑΣΤΑΣΙΑΔΗ-ΑΜΟΝΣ 
ΜΑΡΚΟΥ-ΘΕΟΔΩΡΟΥ του ΛΟΥΚΑ και ΚΟΥΖΟΥΚΑ ΕΜ- 
ΜΑΝΟΥΕΛΑΣ του ΗΛΙΑ, μονίμων υπαλλήλων, πρώην δη¬ 
μοτικών αστυνομικών του Δήμου Κω που είχαν τεθεί 
σε καθεστώς διαθεσιμότητας κατά τα οριζόμενα στο 
άρθρο 81 του Ν. 4172/2013, στα Καταστήματα Κράτησης 
της Χώρας, στον κλάδο ΔΕ Φύλαξης του Καταστήματος 
Κράτησης Κώ, σε αντίστοιχη κενή οργανική θέση, με 
την ίδια εργασιακή σχέση και το βαθμό που κατείχαν, 
λόγω ανάκλησης των διορισμών τους με τις αριθμ. 243 
και 244/3-3-2015 (ΦΕΚ 263/Γ/27-3-2015) αποφάσεις του 
Δημάρχου Κω. 

Κατά τα λοιπά ισχύει η ανωτέρω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. 48956 (2) 

Καθιέρωση απογευματινής υπερωριακής εργασίας για 
υπαλλήλους που υπηρετούν στην Κεντρική Υπηρε¬ 
σία του Υπουργείου Δικαιοσύνης, Διαφάνειας και Αν¬ 
θρωπίνων Δικαιωμάτων έως 30.09.2015. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 20 παρ. 1 του Ν. 4024/2011 (ΦΕΚ 226 Α') 
«Συνταξιοδοτικές ρυθμίσεις, ενιαίο μισθολόγιο - βαθμο¬ 
λόγιο, εργασιακή εφεδρεία και άλλες διατάξεις εφαρ¬ 


μογής του μεσοπρόθεσμου πλαισίου δημοσιονομικής 
στρατηγικής 2012-2015», όπως τροποποιήθηκε με τις 
διατάξεις της παρ. 1 του άρθρου 176 του Ν. 4621/2014 
(ΦΕΚ 107 Α'), 

β) της παρ. 1 του άρθρου 45 του Ν. 4071/2012 (ΦΕΚ 
85 Α') «Ρυθμίσεις για την τοπική ανάπτυξη, την αυτοδι¬ 
οίκηση και την αποκεντρωμένη διοίκηση Ενσωμάτωση 
Οδηγίας 2009/50/ΕΚ», 

γ) του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα, που κυρώθηκε 
με το άρθρο πρώτο του Π.δ. 63/2005 (ΦΕΚ 98 Α') και 
δ) του Π.δ. 101/2014 (ΦΕΚ 168 Α') αναφορικά με τον νέο 
Οργανισμό του Υπουργείου Δικαιοσύνης, Διαφάνειας 
και Ανθρωπίνων Δικαιωμάτων. 

2. Την ανάγκη καθιέρωσης απογευματινής υπερωρι- 
ακής εργασίας για έως πενήντα (50) υπαλλήλους της 
Κεντρικής Υπηρεσίας του Υπουργείου Δικαιοσύνης, Δι¬ 
αφάνειας και Ανθρωπίνων Δικαιωμάτων για την αντιμε¬ 
τώπιση των εξαιρετικών και επειγουσών υπηρεσιακών 
αναγκών των Διευθύνσεων και των Τμημάτων, ως εξής: 

α) της Διεύθυνσης Νομοθετικού'Εργου, Διεθνών Σχέ¬ 
σεων και Διεθνούς Δικαστικής Συνεργασίας λόγω του 
ότι: 1) το Τμήμα Νομοθετικού'Εργου λόγω των έκτακτων 
αναγκών που ανακύπτουν και σχετίζονται ιδίως με την 
έγκαιρη και αποτελεσματική προώθηση του νομοθετι¬ 
κού έργου αρμοδιότητας του ΥΔΔΑΔ (διαβίβαση σχεδί¬ 
ων νόμων και τροπολογιών στο Γ ενικό Λογιστήριο του 
Κράτους και στη Γ ενική Γ ραμματεία της Κυβέρνησης), 
αλλά και με την επιμέλεια της δημοσίευσης όλων των 
νόμων του κράτους, 2) το Τμήμα Ευρωπαϊκής'Ενωσης και 
Διεθνών Οργανισμών λόγω των ιδιαίτερα διευρυμένων 
αρμοδιοτήτων του Τμήματος, που προέκυψε από τη 
συνένωση τριών Τμημάτων του προϊσχύσαντος Οργανι¬ 
σμού, δεδομένης και της υποστελέχωσής του καθώς και 
λόγω των πρόσθετων καθηκόντων των υπαλλήλων που 
σχετίζονται μεταξύ άλλων: με την υποστήριξη των δια¬ 
πραγματεύσεων για μια σειρά από εκκρεμή νομοθετή- 
ματα, πολλά εκ των οποίων αποτέλεσαν και προτεραιό¬ 
τητες της Ελληνικής Προεδρίας κατά το α * 1 εξάμηνο του 
2014, καθώς και με τη διατύπωση των εθνικών θέσεων 
επί των νομοθετημάτων αρμοδιότητας του Υπουργείου, 
με την προετοιμασία και τον συντονισμό των επισκέψε¬ 
ων στελεχών διεθνών οργανισμών, που επισκέπτονται 
ανά τακτά χρονικά διαστήματα το Υπουργείο αλλά και 
τον συντονισμό, σε επίπεδο οργάνωσης και ουσίας, των 
τρεχουσών διαδικασιών αξιολόγησης από διεθνείς ορ¬ 
γανισμούς, 3) το Τμήμα Διεθνούς Δικαστικής Συνερ¬ 
γασίας σε Αστικές και Ποινικές Υποθέσεις: λόγω των 
διευρυμένων αρμοδιοτήτων του Τμήματος και των νέων 
αναγκών που έχουν προκύψει μετά τη θέση σε ισχύ του 
νέου Οργανισμού του ΥΔΔΑΔ (Π.δ. 101/2014) στο οποίο 
περιέρχονται οι αρμοδιότητες των προϋφισταμένων 
Τ μημάτων Διεθνούς Δικαστικής Συνεργασίας σε Αστικές 
Υποθέσεις, Διεθνούς Δικαστικής Συνεργασίας σε Ποινι¬ 
κές Υποθέσεις και εν μέρει του Τμήματος Συντονισμού 
Προγραμμάτων και Διεθνών Σχέσεων και λόγω της μεί¬ 
ωσης των υπηρετούντων υπαλλήλων που έχει προκύ¬ 
ψει και εν γένει της υποστελέχωσής του Τμήματος σε 
συνδυασμό με το μεγάλο όγκο ροής των εργασιών του, 
4) το Τμήμα Ποινικού Μητρώου και Απονομής Χάριτος 
προκειμένου να ανταποκριθεί αποτελεσματικά και εντός 
των προθεσμιών που προβλέπονται από το νόμο: στο 
μεγάλο όγκο αιτημάτων από τις Διευθύνσεις Ιθαγένειας 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15087 


της χώρας για την έκδοση ελληνικής ιθαγένειας, στα 
αιτήματα της αυτεπάγγελτης αναζήτησης από φορείς 
του δημοσίου της χώρας, προκειμένου να προβούν στην 
έκδοση διοικητικών πράξεων, στη διεκπεραίωση του 
μεγάλου όγκου εγγράφων από τα δικαστήρια της χώρας 
και του εξωτερικού που αφορούν ενημέρωση του αρ¬ 
χείου του Τμήματος, στην ανταλλαγή μηνυμάτων μέσω 
του Ευρωπαϊκού Συστήματος Ανταλλαγής πληροφοριών 
για το Ποινικό Μητρώο που αφορούν πολίτες κρατών 
μελών της Ευρωπαϊκής Ένωσης (ΕΟΒΙδ ΒΙ) καθώς και 
στην επεξεργασία και προώθηση των αιτημάτων για 
την απονομή χάριτος προς το Συμβούλιο Χαρίτων και 
5) το Τμήμα Διαφάνειας και Ανθρωπίνων Δικαιωμάτων, 
λόγω των νέων και διευρυμένων αρμοδιοτήτων του, σε 
συνδυασμό με την υποστελέχωσή του, 

β) της Διεύθυνσης Στρατηγικού Σχεδιασμού Οργά¬ 
νωσης και Λειτουργίας Δικαιοσύνης, η οποία είναι επι¬ 
φορτισμένη με τον έλεγχο των τίτλων σπουδών των 
δικαστικών υπαλλήλων, τον έλεγχο της μετατροπής των 
συμβάσεων από ορισμένου σε αορίστου χρόνου καθώς 
και τις κατατάξεις των υπαλλήλων με σχέση εργασίας 
ιδιωτικού δικαίου αορίστου χρόνου που υπηρετούν στα 
δικαστήρια της χώρας. Περαιτέρω, η συγκρότηση της 
νέας οργανικής μονάδας του Στρατηγικού Σχεδιασμού 
και Αξιολόγησης Πολιτικών Δικαιοσύνης καθιστά ανα¬ 
γκαία την υπερωριακή απασχόληση των υπαλλήλων, 

γ) του Τμήματος Διοίκησης και Εκπαίδευσης Ανθρώ¬ 
πινου Δυναμικού, το οποίο είναι επιφορτισμένο με τον 
έλεγχο νομιμότητας πτυχίων και πιστοποιητικών του 
προσωπικού της Κεντρικής Υπηρεσίας και των Ιατρο¬ 
δικαστικών Υπηρεσιών, καθώς και την ενημέρωση των 
προσωπικών μητρώων του προαναφερόμενου προσω¬ 
πικού σχετικά με όλες τις αποφάσεις που εκδόθηκαν 
λόγω της έναρξης ισχύος του νέου οργανισμού του 
υπουργείου (μετατροπές θέσεων, κατατάξεις, τοποθε¬ 
τήσεις κ.λπ.), 

δ) του Τμήματος Προμηθειών, για την κάλυψη εργασι¬ 
ών που δεν μπορούν να καλυφθούν κατά το υποχρεω¬ 
τικό ωράριο, όπως διενέργεια πρόχειρων και ανοικτών 
διαγωνισμών, επεξεργασία συμβάσεων για την κάλυ¬ 
ψη αναγκών των υπηρεσιών του Υπουργείου, κάλυψη 
εκτάκτων αναγκών που προκύπτουν από την κίνηση 
υπηρεσιακών οχημάτων, 

ε) του Τμήματος Γραμματείας της Κεντρικής Υπη¬ 
ρεσίας του Υπουργείου Δικαιοσύνης, Διαφάνειας και 
Ανθρωπίνων Δικαιωμάτων, για την εύρυθμη λειτουργία 
του, κατόπιν της συνταξιοδότησης δύο υπαλλήλων χω¬ 
ρίς αντικατάσταση, αλλά και της μεγάλης εκκρεμότη¬ 
τας που έχει δημιουργηθεί στο πλαίσιο εφαρμογής και 
λειτουργίας της νέας εφαρμογής «ΠΑΠΥΡΟΣ-Διαχείριση 
Εγγράφων», 

στ) της Διεύθυνσης Οικονομικών Υπηρεσιών, λόγω του 
ότι 1) το Τμήμα Μισθοδοσίας, ενόψει πρόσληψης διακο- 
σίων νέων δικαστικών υπαλλήλων πρέπει να προβεί στις 
απαραίτητες ενέργειες για την ένταξη τους στα απα¬ 
ραίτητα μητρώα, 2) το Τμήμα Οικονομικής Διαχείρισης, 
είναι επιφορτισμένο με την επεξεργασία συμβάσεων 
μίσθωσης κτηρίων για κάλυψη αναγκών Υπηρεσιών αρ¬ 
μοδιότητας Υπουργείου καθώς και την πληρωμή έργων 
του συγχρηματοδοτούμενου σκέλους του ΠΔΕ έχοντας 
την ευθύνη πληρωμής των σχετικών δαπανών, στη βάση 
των προβλεπόμενων δικαιολογητικών, σύμφωνα με τις 
διατάξεις της αριθμ 46724/26-9-2014 απόφασης (ΦΕΚ 


2573 Β726-9-2014), 3) το Τμήμα Προϋπολογισμού και 
Κρατικών Ενισχύσεων, προκειμένου να ανταποκριθεί 
στις κάτωθι απαιτήσεις: ικανοποίηση αυξημένων αιτη¬ 
μάτων για παροχή στοιχείων από το Υπ. Οικονομικών 
τα οποία έχουν τις περισσότερες φορές βραχείς και 
αποκλειστικές προθεσμίες, έγκαιρη έκδοση αποφάσε¬ 
ων ανάληψης υποχρέωσης δεδομένου ότι οι εν λόγω 
αποφάσεις πρέπει απαραιτήτως να προηγούνται της 
πραγματοποίησης δαπανών και πλήρης και στενή επο- 
πτεία των φορέων γενικής κυβέρνησης του Υπουργείου 
μας ως προς την κατάρτιση και εκτέλεση του προϋπο¬ 
λογισμού τους, 4) το Τμήμα Διαχείρισης και Παρακο¬ 
λούθησης Συγχρηματοδοτούμενων Προγραμμάτων, το 
οποίο υποστηρίζει τη σχεδίαση, την ωρίμανση και την 
υλοποίηση σημαντικού αριθμού έργων πληροφορικής 
και διοικητικής βελτιστοποίησης. Το πρόγραμμα έργων 
του Υπουργείου χρηματοδοτείται κατά κύριο λόγο μέσω 
της αξιοποίησης των πόρων του Εθνικού Στρατηγικού 
Πλαισίου Αναφοράς 2007-2013, του Συμφώνου Εταιρι¬ 
κής Σχέσης-(ΣΕΣ ) για τη νέα προγραμματική περίοδο, 
αλλά και άλλων πηγών χρηματοδότησης. Το τμήμα έχει 
επιφορτισθεί με την διενέργεια μεγάλων διεθνών δια¬ 
γωνισμών για έργα πληροφορικής τα οποία συγχρη- 
ματοδοτούνται από την Ευρωπαϊκή Ένωση καθώς και 
για έργα που χρηματοδοτούνται από το Πρόγραμμα 
Δημοσίων Επενδύσεων (ΠΔΕ) αλλά και άλλες πηγές. 
Είναι επίσης αρμόδιο για το σχεδίασμά, το συντονισμό, 
τη διαμόρφωση θέσεων και τη διατύπωση εισηγήσεων 
για πολιτικές αναφορικά με τα προγράμματα του ΕΣΠΑ 
αλλά και έναντι διεθνών οργανισμών - χρηματοδοτικών 
εργαλείων και μέσων, σε θέματα αρμοδιότητας του 
Υπουργείου Δικαιοσύνης Διαφάνειας και Ανθρωπίνων 
Δικαιωμάτων. Το μέγεθος των έργων αυτών είναι τε¬ 
ράστιο υπό την έννοια οικονομικών μεγεθών, πολυπλο- 
κότητας αλλά και σημαντικότητας, με αποτέλεσμα και 
λόγω της ελλιπούς στελέχωσης, σε συνδυασμό με την 
ανάγκη διασφάλισης της επιτυχούς υλοποίησης του 
προγράμματος έργων του Υπουργείου, να υφίσταται 
ανάγκη για παροχή υπερωριακής απασχόλησης πέραν 
του υποχρεωτικού, 

ζ) της Γ ενικής Διεύθυνσης Αντεγκληματικής Πολιτικής, 
λόγω της διεύρυνσης των αρμοδιοτήτων της, όπως σε 
θέματα υπηρεσιακής κατάστασης Σωφρονιστικών Υπαλ¬ 
λήλων, Επιμελητών Ανηλίκων και Επιμελητών Κοινωνικής 
Αρωγής, καθώς και του στρατηγικού σχεδιασμού της αντε- 
γκληματικής πολιτικής αλλά και λόγω της υφιστάμενης 
υποτελέχωσης της Κεντρικής Υπηρεσίας του Υπουργείου, 

η) του Αυτοτελούς Τμήματος Κοινοβουλευτικού Ελέγ¬ 
χου, καθώς οι υπάλληλοι που υπηρετούν στο Γ ραφείο 
εργάζονται πολλάκις πέραν του ωραρίου εργασίας, 
προκειμένου να διεκπεραιωθεί ο μεγάλος αριθμός ερω¬ 
τήσεων και αναφορών, εντός της τασσόμενης από τον 
Κανονισμό της Βουλής προθεσμίας, 

θ) των γραμματέων των Υπηρεσιακών Συμβουλίων 
υπαλλήλων των υπηρεσιών αρμοδιότητας του Υπουρ¬ 
γείου Δικαιοσύνης, Διαφάνειας και Ανθρωπίνων Δικαιω¬ 
μάτων, λόγω του μεγάλου αριθμού των υποθέσεων που 
εισάγονται στα εν λόγω Συμβούλια και της αδυναμίας 
σύνταξης των πρακτικών εντός του υπηρεσιακού ωρα¬ 
ρίου, λόγω του φόρτου εργασίας τους από τα κύρια 
καθήκοντά τους, 

ι) των γραμματέων των Νομοπαρασκευαστικών Επι¬ 
τροπών, οι οποίες λειτουργούν πέραν του κανονικού 
χρόνου εργασίας. 

3. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη δεκαπέντε 
χιλιάδων ευρώ (15.000) περίπου, η οποία θα βαρύνει τον 
Κ.Α.Ε. 0511 του Ειδικού Φορέα 17-110. 

4. Την υπ’ αριθμ. πρωτ. 44002/5-6-2015 απόφαση του 
Προϊσταμένου του Τμήματος Προϋπολογισμού και Κρα¬ 
τικών Ενισχύσεων του Υπουργείου Δικαιοσύνης, Διαφά¬ 
νειας και Ανθρωπίνων Δικαιωμάτων, περί δέσμευσης 
πίστωσης ύψους δεκαπέντε χιλιάδων ευρώ (15.000), η 
οποία θα βαρύνει τον Κ.Α.Ε. 0511 του Ειδικού Φορέα 17- 
110, αποφασίζουμε: 

Εγκρίνουμε την υπερωριακή απογευματινή απασχό¬ 
ληση μέχρι πενήντα (50) υπαλλήλων που υπηρετούν 
στην Κεντρική Υπηρεσία του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, για το χρο¬ 
νικό διάστημα από της δημοσιεύσεως της παρούσας 
έως τις 30.09.2015 και μέχρι τρεις χιλιάδες (3.000) ώρες 
περίπου συνολικά, για το ανωτέρω χρονικό διάστημα. 

Οι ώρες απογευματινής υπερωριακής απασχόλησης 
που δύναται να εργασθεί κάθε υπάλληλος ορίζονται 
στο άρθρο 20 παρ. 1 του Ν. 4024/2011, όπως αυτό ισχύει. 

Η συνολική δαπάνη ανέρχεται στο ποσό των δεκαπέ¬ 
ντε χιλιάδων (15.000) ευρώ περίπου, η οποία θα βαρύνει 
τον Κ.Α.Ε. 0511 του Ειδικού Φορέα 17-110. 

Ο Προϊστάμενος κάθε Διεύθυνσης θα κατανέμει τις 
ανωτέρω ώρες στους υπαλλήλους των Υπηρεσιών του 
και θα περιγράφει το συγκεκριμένο αντικείμενο των 
εργασιών που θα εκτελεσθούν. Οι ίδιοι προϊστάμενοι 
είναι υπεύθυνοι για τον έλεγχο πραγματοποίησης της 
υπερωριακής απασχόλησης καθώς και για τη βεβαίωση 
εκτέλεσης των αντιστοίχων εργασιών. Η βεβαίωση αυτή 
αποτελεί προϋπόθεση για την καταβολή της υπερωρι- 
ακής αποζημίωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

Αριθμ. οικ.26740/1312 (3) 

Καθορισμός του ύψους χρηματοδότησης του ελλείμ¬ 
ματος του Ενιαίου Ταμείου Επικουρικής Ασφάλισης 
(Ε.Τ.Ε.Α.) για το έτος 2015. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 149 του Ν. 3655/2008 (Α', 
58) «Σύσταση του ΑΚΑΓΕ», όπως τροποποιήθηκαν και 
ισχύουν σήμερα. 

2. Τ ις διατάξεις της παρ. 13 του άρθρου 44 του Ν. 3986/ 
2011 (Α' 152) όπως τροποποιήθηκαν και ισχύουν σήμερα. 

3. Τις διατάξεις άρθρου 27 του Ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

4. Τις διατάξεις του άρθρου 90 του Π.δ. 63/2005 (Α' 
98) «Κωδικοποίηση της νομοθεσίας για την Κυβέρνηση 
και τα κυβερνητικά όργανα». 


5. Τις διατάξεις του Π.δ. 113/2014 (Α' 180) «Οργανισμός 
Υπουργείου Εργασίας», όπως τροποποιήθηκαν και ισχύ¬ 
ουν σήμερα. 

6. Τις διατάξεις του Π.δ. 25/2015 (Α' 21) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

7. Τις διατάξεις της κοινής υπουργικής απόφασης 
αριθμ. Φ.80000/ΟΙΚ. 12445/2646/10.8.2012 (Β' 2371) «Κα¬ 
νονισμός Οικονομικής Οργάνωσης και Λογιστικής Λει¬ 
τουργίας του Ασφαλιστικού Κεφαλαίου Αλληλεγγύης 
Γενεών (ΑΚΑΓΕ)». 

8. Την υπ’ αριθμ. Υ59/20.2.2015 (Β' 256) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Δημήτριο Μάρδα». 

9. Την υπ’ αριθμ. 22273/1087/22.5.2015 κοινή υπουργική 
απόφαση (Β' 943) σχετικά με τον «Καθορισμό του ύψους 
χρηματοδότησης του ελλείμματος του Ενιαίου Ταμείου 
Επικουρικής Ασφάλισης (Ε.Τ.Ε.Α.) για το έτος 2015». 

10. Το Απόσπασμα Πρακτικού της υπ’ αριθμ. 116/3.6.2015 
συνεδρίασης του Δ.Σ. του Ε.Τ.Ε.Α. (απόφαση 214). 

11. Την υπ’ αριθμ. 26012/1088/10.6.2015 οικονομική έκ¬ 
θεση του Τμήματος των Αναλογιστικών Μελετών της 
Διεύθυνσης Οικονομικής Εποπτείας και Επιθεώρησης 
Νομικών Προσώπων. 

12. Την υπ’ αριθμ. 26299/1281/11.6.2015 εισήγηση της 
προϊσταμένης της Γενικής Δ/νσης Οικονομικών Υπηρε¬ 
σιών του Υπουργείου Εργασίας Κοινωνικής Ασφάλισης 
και Κοινωνικής Αλληλεγγύης. 

13. Την εισήγηση της Ειδικής Επιτροπής διαχείρισης 
του Ασφαλιστικού Κεφαλαίου Αλληλεγγύης Γενεών 
(Α.Κ.Α.ΓΕ.) όπως διατυπώθηκε κατά την υπ’ αριθμ. 32η/ 
9.6.2015 συνεδρίασή της. 

14. Το γεγονός ότι από τις διατάξεις της απόφασης 
αυτής δεν προκαλείται ουδεμία δαπάνη εις βάρος του 
Κρατικού Προϋπολογισμού δεδομένου ότι η δαπάνη 
ύψους είκοσι εκατομμυρίων ευρώ θα καλυφθεί από τις 
πιστώσεις του Προϋπολογισμού του ΑΚΑΓΕ/Ειδική Ει¬ 
σφορά Συνταξιούχων Επικουρικής Ασφάλισης (Ε.Ε.Σ.Ε.Α.) 
οικονομικού έτους 2015. 

15. Την με αριθμ. Φ.3/1/οικ22902/1109/22.5.2015 (ΑΔΑ: 
7ΔΔΓ465Θ1Ω-ΩΛΛ) απόφαση Ανάληψης Υποχρέωσης 
για τον ΚΑΕ 2499/α «Επιχορηγήσεις σε Φ.Κ.Α. για κάλυψη 
ελλειμμάτων». 

16. Η προκαλούμενη δαπάνη του ΚΑΕ 2499/α «Επιχο¬ 
ρηγήσεις σε Φ.Κ.Α. για κάλυψη ελλειμμάτων» είναι εντός 
των ορίων του Προϋπολογισμού έτους 2015 του ΑΚΑΓΕ. 
(κοινή υπουργική απόφαση Φ.ΑΚΑΓΕ/22245/942/22.5.2015/ 
ΑΔΑ: Β8ΝΡ465Θ1Ω-ΟΩΑ). Διευκρινίζεται ότι το όριο της 
δαπάνης για το έτος 2015 έχει τεθεί στα 400 εκ. ευρώ, 
αποφασίζουμε: 

1. Τη διάθεση του ποσού των είκοσι εκατομμυρίων 
ευρώ (20.000.000,00 €) για την κάλυψη μέρους του ελ¬ 
λείμματος του Ε.Τ.Ε.Α. για το έτος 2015 από το Λογα¬ 
ριασμό της Ειδικής Εισφοράς Συνταξιούχων Επικουρικής 
Ασφάλισης που τηρείται στο Α.Κ.Α.ΓΕ. (Ε.Ε.Σ.Ε.Α.). 

2. Η μεταφορά του ποσού στο Ε.Τ.Ε.Α. θα γίνει από 
τον Λογαριασμό Ταμειακής Διαχείρισης στην Τράπεζα 
της Ελλάδος του Ασφαλιστικού Κεφαλαίου Αλληλεγ¬ 
γύης Γενεών (Α.Κ.Α.ΓΕ.) - Ειδική Εισφορά Συνταξιούχων 
Επικουρικής Ασφάλισης (Ε.Ε.Σ.Ε.Α.) αρ. λογ. 261 45 140 
με την έκδοση επιταγής, σύμφωνα με το άρθρο 12 του 
«Κανονισμού Οικονομικής Οργάνωσης και Λογιστικής 
Λειτουργίας του Ασφαλιστικού Κεφαλαίου Αλληλεγγύης 

Γενεών (Α.Κ.Α.ΓΕ.)» (ΦΕΚ/Β72371/12). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΜΑΡΔΑΣ ΠΑΝΑΓΙΩΤΗΣ ΣΚΟΥΡΛΕΤΗΣ 
-♦- 

Αριθμ. 25471/1247 (4) 

Καθορισμός του ύψους χρηματοδότησης του ελλείμμα¬ 
τος του Μετοχικού Ταμείου Πολιτικών Υπαλλήλων 
(Μ.Τ.Π.Υ.) για το έτος 2015. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 149 του Ν. 3655/2008 
(Α' 58) «Σύσταση του ΑΚΑΓΕ», όπως τροποποιήθηκαν 
και ισχύουν σήμερα. 

2. Τις διατάξεις της παρ. 13 του άρθρου 44 του Ν. 3986/ 
2011 (Α' 152) όπως τροποποιήθηκαν και ισχύουν σήμερα. 

3. Τις διατάξεις άρθρου 27 του Ν. 4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών οργάνων και λοιπές 
διατάξεις». 

4. Τις διατάξεις του άρθρου 90 του Π.δ. 63/2005 
(Α' 98) «Κωδικοποίηση της νομοθεσίας για την Κυβέρ¬ 
νηση και τα κυβερνητικά όργανα». 

5. Τ ις διατάξεις του Π.δ. 113/2014 (Α' 180) «Οργανισμός 
Υπουργείου Εργασίας», όπως τροποποιήθηκαν και ισχύ¬ 
ουν σήμερα. 

6. Τις διατάξεις του Π.δ. 25/2015 (Α' 21) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

7. Τις διατάξεις της κοινής υπουργικής απόφασης 
αριθμ. Φ.80000/οικ. 12445/2646/10.8.2012 (Β' 2371) «Κα¬ 
νονισμός Οικονομικής Οργάνωσης και Λογιστικής Λει¬ 
τουργίας του Ασφαλιστικού Κεφαλαίου Αλληλεγγύης 
Γενεών (ΑΚΑΓΕ)». 

8. Την υπ’ αριθμ. Υ59/20.2.2015 (Β' 256) απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Δημήτριο Μάρδα». 

9. Το Απόσπασμα Πρακτικού της υπ’ αριθμ. 19/18.5.2015 
συνεδρίασης του Δ.Σ. του Μ.Τ.Π.Υ. (Θέμα 1.9). 

10. Την υπ’ αριθμ. 25174/1053/5.6.2015 οικονομική έκ¬ 
θεση του Τμήματος των Αναλογιστικών Μελετών της 
Διεύθυνσης Οικονομικής Εποπτείας και Επιθεώρησης 
Νομικών Προσώπων. 

11. Την υπ’ αριθμ. οικ. 25814/1259/9.6.2015 εισήγηση της 
προϊσταμένης της Γενικής Δ/νσης Οικονομικών Υπηρε¬ 
σιών του Υπουργείου Εργασίας Κοινωνικής Ασφάλισης 
και Κοινωνικής Αλληλεγγύης. 

12. Την εισήγηση της Ειδικής Επιτροπής διαχείρισης 
του Ασφαλιστικού Κεφαλαίου Αλληλεγγύης Γενεών 
(ΑΚΑΓΕ.) όπως διατυπώθηκε κατά την υπ’ αριθμ. 31η/ 
4.6.2015 συνεδρίασή της. 

13. Το γεγονός ότι από τις διατάξεις της απόφασης 
αυτής δεν προκαλείται ουδεμία δαπάνη εις βάρος του 
Κρατικού Προϋπολογισμού δεδομένου ότι η δαπάνη 


ύψους δεκαπέντε εκατομμυρίων ευρώ θα καλυφθεί 
από τις πιστώσεις του Προϋπολογισμού του Α.Κ.Α.ΓΕ./ 
Ειδική Εισφορά Συνταξιούχων Επικουρικής Ασφάλισης 
(Ε.Ε.Σ.Ε.Α.) οικονομικού έτους 2015. 

14. Την υπ’ αριθμ. Φ.3/1/οικ22902/1109/22.5.2015 (ΑΔΑ: 
7ΔΔΓ465Θ1Ω-ΩΛΛ) απόφαση Ανάληψης Υποχρέωσης 
για τον ΚΑΕ 2499/α «Επιχορηγήσεις σε Φ.Κ.Α. για κάλυψη 
ελλειμμάτων». 

15. Η προκαλούμενη δαπάνη του ΚΑΕ 2499/α «Επιχο¬ 
ρηγήσεις σε Φ.Κ.Α. για κάλυψη ελλειμμάτων» είναι εντός 
των ορίων του Προϋπολογισμού έτους 2015 του Α.Κ.Α.ΓΕ. 
(κοινή υπουργική απόφαση Φ.ΑΚΑΓΕ/22245/942/22.5.2015/ 
ΑΔΑ: Β8ΝΡ465Θ1Ω-ΟΩΑ). Διευκρινίζεται ότι το όριο της 
δαπάνης για το έτος 2015 έχει τεθεί 400 εκ. ευρώ, απο¬ 
φασίζουμε: 

1. Τη διάθεση του ποσού των δεκαπέντε εκατομμυρί¬ 
ων ευρώ (15.000.000,00 €) για την κάλυψη μέρους του 
ελλείμματος του Μ.Τ.Π.Υ. για το έτος 2015 από το Λογα¬ 
ριασμό της Ειδικής Εισφοράς Συνταξιούχων Επικουρικής 
Ασφάλισης που τηρείται στο Α.Κ.Α.ΓΕ. (Ε.Ε.Σ.Ε.Α.). 

2. Η μεταφορά του ποσού στο Μ.Τ.Π.Υ. θα γίνει από 
τον Λογαριασμό Ταμειακής Διαχείρισης στην Τράπεζα 
της Ελλάδος του Ασφαλιστικού Κεφαλαίου Αλληλεγ¬ 
γύης Γενεών (Α.Κ.Α.ΓΕ.) - Ειδική Εισφορά Συνταξιούχων 
Επικουρικής Ασφάλισης (Ε.Ε.Σ.Ε.Α.) αρ. λογ. 261 45 140 
με την έκδοση επιταγής, σύμφωνα με το άρθρο 12 του 
«Κανονισμού Οικονομικής Οργάνωσης και Λογιστικής 
Λειτουργίας του Ασφαλιστικού Κεφαλαίου Αλληλεγγύης 
Γενεών (Α.Κ.Α.ΓΕ.)» (ΦΕΚ/Β'/2371/12). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιουνίου 2015 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

ΔΗΜΗΤΡΙΟΣ ΜΑΡΔΑΣ ΠΑΝΑΓΙΩΤΗΣ ΣΚΟΥΡΛΕΤΗΣ 
-♦- 

Αριθμ. 73746/1433 (5) 

Απαγόρευση Θήρας ορισμένου χρόνου 
στην περιφέρεια του Δήμου Καλαβρύτων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τ ις διατάξεις της παρ. 5 του άρθρου 258 του Ν.δ. 86/ 
1969 που προστέθηκε με την παρ. 3 του άρθρου 7 του 
Ν. 177/1975 (ΦΕΚ Α' 205): «περί αντικαταστάσεως και 
συμπληρώσεως διατάξεων τινών του Ν.δ. 86/1969 περί 
Δασικού Κώδικα». 

2. Τις διατάξεις της υπ’ αριθμ. 414985/29.11.1985 (ΦΕΚ 
Β' 757) κοινής απόφασης των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας: «Μέτρα 
διαχείρισης της άγριας πτηνοπανίδας», όπως αυτή τρο¬ 
ποποιήθηκε με τις υπ’ αριθμ. 366599/16.12.1996 (ΦΕΚ Β' 
1188), 294283/23.12.1997 (ΦΕΚ Β' 68) και 87578/703/6.3.2007 
(ΦΕΚ Β' 581) κοινές αποφάσεις των Υπουργών Εθνικής 
Οικονομίας και Αγροτικής Ανάπτυξης και Τροφίμων. 

3. Τις διατάξεις της υπ’ αριθμ. Η.Π. 37338/107/Ε. 103/ 
1.9.2010 (ΦΕΚ Β' 1495) κοινής απόφασης των Υφυπουρ¬ 
γού Οικονομικών, Υπουργού Οικονομίας Ανταγωνιστι- 

κότητας και Ναυτιλίας και Υπουργού Περιβάλλοντος 
Ενέργειας και Κλιματικής Αλλαγής. 

4. Τις διατάξεις του Π.δ. 94/1993 (ΦΕΚ Α' 40): «περί 
καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές η όργανα διανο- 
μαρχιακού επιπέδου του Υπουργείου Γεωργίας». 

5. Τις διατάξεις του Ν. 2218/1994 (ΦΕΚ Α' 90): «περί 
ίδρυσης Νομαρχιακής Αυτοδιοίκησης, τροποποίηση δι¬ 
ατάξεων για την πρωτοβάθμια αυτοδιοίκηση και την 
Περιφέρεια και άλλες διατάξεις». 

6. Τις διατάξεις του άρθρου 1 του Ν. 2503/1997: «Διοί¬ 
κηση, Οργάνωση, Στελέχωση Περιφέρειας». 

7. Τις διατάξεις του άρθρου 29Α του Ν. 1668/1986: 
«Κυβέρνηση και Κυβερνητικά όργανα» που προστέθηκε 
με το άρθρο 27 του Ν. 2081/1992 (ΦΕΚ Α' 154). 

8. Τις διατάξεις του άρθρου 1 του Ν. 2647/1998: «Μετα¬ 
βίβαση αρμοδιοτήτων στις Περιφέρειες και στην Αυτο¬ 
διοίκηση και άλλες διατάξεις.» (ΦΕΚ Α' 237). 

9. Τις διατάξεις του άρθρου 280 (παρ. I και VI) του 
Ν. 3852/2010 (ΦΕΚ 87/Α ): «Νέα Αρχιτεκτονική της Αυτο¬ 
διοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

10. Τις διατάξεις του Π.δ. 139/2010 (ΦΕΚ Α' 232): «Οργα¬ 
νισμός της Αποκεντρωμένης Διοίκησης Πελοποννήσου 
Δυτικής Ελλάδος και Ιονίου». 

11. Την υπ’ αριθμ. 15646/1521/1.3.2011 (ΦΕΚ 491/Β') από¬ 
φαση του Γενικού Γραμματέα της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου: 
«Μεταβίβαση δικαιώματος υπογραφής «Με εντολή Γ ε¬ 
νικού Γ ραμματέα» στον προϊστάμενο της Γ ενικής Διεύ¬ 
θυνσης και στους προϊσταμένους των Υπηρεσιών της 
Γ ενικής Διεύθυνσης Δασών και Αγροτικών Υποθέσεων 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

12. Το υπ' αριθμ. 19/2.7.2014 έγγραφο του Κυνηγετι¬ 
κού Συλλόγου Καλαβρύτων, με το οποίο διαβιβάζεται 
απόφαση της γενικής συνέλευσης που αφορά την απα¬ 
γόρευση της Θήρας της πετροπέρδικας στον ορεινό 
όγκο του Χελμού, για δύο (2) έτη, λόγω μείωσης του 
πληθυσμού της. 

13. Την από 16.6.2015 εισήγηση του Δασολόγου Γεωρ- 
γίου Τσαγιαννίδη, με την οποία προτείνεται η απαγό¬ 
ρευση της Θήρας της πετροπέρδικας (αίθοίοπε ρΓαοοα) 
για τουλάχιστον τρία (3) έτη, σε όλη την επικράτεια του 
Δήμου Καλαβρύτων, με σκοπό την ανάπτυξη του πλη¬ 
θυσμού του εν λόγω είδους σε ικανοποιητικό επίπεδο, 
τη διασφάλιση της αναπαραγωγικής του ικανότητας και 
την αποσόβηση του κινδύνου τοπικής εξαφάνισης του, 
όντας επιδημητικό είδος, αποφασίζουμε: 

Την απαγόρευση της Θήρας της πετροπέρδικας 
(αίοοίοπε ρΓαοοα), για τρία (3) έτη (από 1.8.2015 έως 
31.7.2018), σε όλο το Δήμο Καλαβρύτων. 

Δηλαδή, στην περιφέρεια των Τοπικών Κοινοτήτων 
Αγραμπέλων, Αγριδίου, Αλεσταίνης, Αναστάσεως, Αρο¬ 
άνιας, Δεσινού, Καμενιάνων, Λεχουρίου, Λιβαρτζίου, 
Πλάκας, Σειρών, Ψωφίδος, Ανω Βλασίας, Άνω Λουσών, 
Βόλτας, Βιλιβίνης, Γουμένισσας (Βρυσαρίου), Δουμενών, 
Δροσάτου, Καλαβρύτων, Καλλιφωνίου, Κανδάλου, Κάτω 
Βλασίας, Κάτω Ζαχλωρούς, Κάτω Λουσών, Κερπινής, 
Κερτέζης, Κορφών, Κούτελης, Κρυονερίου, Λαγοβουνίου, 
Λαπαναγών, Μανεσίου, Μικρού Ποντιά, Πετσάκων, Πλα- 
τανιωτίσσης, Πριολίθου, Προφήτη Ηλία, Ρογών, Σιγου- 
νίου, Σκεπαστού, Τρεχλού, Φλαμπούρων, Αγίου Νικο¬ 


λάου, Άνω Κλειτορίας, Άρμπουνα, Γλάστρας, Δρυμού, 
Καστελλίου, Καστριών, Κλειτορίας, Κλείτορος, Κρινο- 
φύτων, Λευκασίου, Λυκουρίας, Παγκρατίου, Πλανητέρου, 
Τουρλάδας, Φιλιών, Αμυγδαλέας, Δάφνης, Νασίων, Πάου, 
Πεύκου, Σκοτάνης και Χόβολης. 

Η περιοχή, για την οποία ισχύει η απαγόρευση, περι¬ 
κλείεται από την εξής οριογραμμή: 

Βόρεια: Άρχεται από την ταβέρνα «Θανάσης», επί της 
επαρχιακής οδού Πούντας -Καλαβρύτων και με βορει¬ 
οδυτική κατεύθυνση συναντά τον ποταμό Βουράίκό. 
Έπειτα, συνεχίζει δυτικά μέχρι τη θέση «Αναθεμάτισμα», 
όπου και συναντά την επαρχιακή οδό Δουμενών - Μα- 
μουσίας. Στη συνέχεια, με δυτική κατεύθυνση και πάλι, 
φθάνει στη θέση «Ψηλή Ράχη» Βιλιβίνας και συνεχίζει, 
ακολουθώντας την κορυφογραμμή, μέχρι τη θέση «Άγι¬ 
ος Γεώργιος». Από εκεί, με δυτική κατεύθυνση, φθάνει 
στη θέση «Τσέρωνα» και συνεχίζει μέχρι το ποτάμι της 
Πλατανιώτισσας. Έπειτα, ακολουθεί το ξερολάγκαδο 
(δυτικά), μέχρι να συναντήσει την Εθνική Οδό Πτέρης 
-Καλαβρύτων. Από εκεί, συνεχίζει (δυτικά) μέχρι την 
κορυφή «Παναγιά», κινείται προς τη θέση «Κόμη», περνά 
από αυτή και συνεχίζει μέχρι να συναντήσει τον ποτα¬ 
μό «Σελινούντα». Στη συνέχεια, κινείται δυτικά, μέχρι 
την κορυφή «Μπουκουμέρα» Λαπαναγών και από εκεί, 
με νοτιοδυτική κατεύθυνση, περνά την πηγή «Κουδου- 
νόβρυση», συνεχίζοντας μέχρι τη θέση «Της γριάς το 
λιθάρι» που βρίσκεται στον ποταμό «Σελινούντα».Έπει¬ 
τα, ακολουθώντας τον Σελινούντα (δυτικά), φθάνει στη 
θέση «Άσπρη βρύση», στα όρια Καρουσίου - Δεμέστιχων. 

Δυτικά: Από εκεί, κινείται με νότια κατεύθυνση και περ¬ 
νά από τις θέσεις «Κιούρκα» και «Πλωκοτός» Καρουσίου, 
«Πασχάλη», «Μυροχώρι», «Παναγιά», «Στρούγκα Λέκκα», 
«Σισιμπούκορη», «Βάθρες» και «Λίμνες» Προφήτη Ηλία, 
καταλήγοντας στην επαρχιακή οδό Πατρών - Καλαβρύ¬ 
των (διασταύρωση Προφήτη Ηλία).Έπειτα, συνεχίζει νό¬ 
τια και περνά από τις θέσεις «Γεράκι», «Κάτω Παλιοβού- 
να», «Ανω Παλιοβούνα» και Στεφάνι» Ανω Βλασίας, ενώ 
στη συνέχεια, με νότια και πάλι κατεύθυνση, περνά από 
τις θέσεις «Μουτζίλα», «Πόρτα», «Βρύσες», «Καλατζείκος 
Αϊλιάς», «Παναγιά» και «Μπολί» Πλατανίτσας. Από εκεί, με 
νότια κατεύθυνση και πάλι, περνά τη θέση «Καστανιά» 
Αγραμπέλων και συνεχίζει προς την Πλάκα, φθάνοντας 
στον ποταμό «Ερύμανθο», τον οποίο ακολουθεί νότια, 
μέχρι τα Τριπόταμα. 

Νότια: Από τα Τριπόταμα, με νοτιοανατολική κατεύ¬ 
θυνση, φθάνει στα Αφροδίσια Όρη και ακολουθώντας 
την κορυφογραμμή (ανατολικά), περνά από τις θέσεις 
«Αγιος Πέτρος» και «Αηλιάς» Βεσινίου και «Μπαρμπούσι» 
Νασίων. Συνεχίζει ανατολικά, ακολουθώντας τα όρια 
Πουρναριάς - Δάφνης, καταλήγοντας στον ποταμό Λά¬ 
δωνα, τον οποίο ακολουθεί ανατολικά μέχρι το Στενό 
Παγκρατίου. Από εκεί, συνεχίζει βορειοανατολικά μέχρι 
την κορυφή Σαϊτά. 

Ανατολικά: Από την κορυφή Σαϊτά, ακολουθώντας 
την κορυφογραμμή, με βόρεια κατεύθυνση, φθάνει στη 
θέση «Προφήτης Ηλίας» Λυκουρίας, συνεχίζει (βόρεια), 
ακολουθώντας την κορυφογραμμή της οροσειράς 
Χελμού, περνώντας από τις θέσεις «Φάκα» Κρινοφύ- 
των, «Ντουντουβάνα» Κλειτορίας, «Κυνηγού Διάσελο» 
Κλειτορίας και «Νεραιδόραχη» Κάτω Λουσών.Έπειτα, 
συνεχίζει δυτικά, προς το Χιονοδρομικό Κέντρο Κα¬ 
λαβρύτων, περνώντας από τις θέσεις «Βαθιά Λάκκα» 
Κάτω Λουσών και «Λαγού Στάλο» Καλαβρύτων και 

από εκεί, με βόρεια κατεύθυνση, ακολουθεί το δασικό 
δρόμο μέχρι την «Κρύα Βρύση» Σουβάρδου. Τέλος, 
με βορειοδυτική κατεύθυνση, ακολουθεί τον ποταμό 
«Λαδοπόταμο», μέχρι τη θέση «Ποριά» και από εκεί 
συνεχίζει δυτικά, μέχρι την ταβέρνα «Θανάσης», απ' 
όπου και άρχισε. 

Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλάβρυτα, 18 Ιουνίου 2015 

Με εντολή Γενικού Γραμματέα 
Αποκεντρωμένης Διοίκησης 
Ο Δασάρχης κ.α.α. 

Ο Αναπλ. Δασάρχης 
ΓΕΩΡΓΙΟΣ ΤΣΑΓΙΑΝΝΙΔΗΣ 
-♦- 

Αριθμ. απόφ. 750 (6) 

Μεταβίβαση άδειας ίδρυσης και λειτουργίας του Ωδείου 
«ΩΔΕΙΟ ΒΟΡΕΙΟΥ ΕΛΛΑΔΟΣ» και αλλαγή επωνυμίας. 

Ο ΔΗΜΑΡΧΟΣ ΠΥΛΑΙΑΣ - ΧΟΡΤΙΑΤΗΣ 
Έχοντας υπόψη: 

α. Το άρθρο 75 παρ. I τομέας στ στοιχείο 28 Ν. 3463/ 
2006, όπως προστέθηκε με την παρ. 4 του άρθρου 94 
του Ν. 3852/2010. 

β. Την παρ. 1ζ του άρθρου 58 του Ν. 3852/2010. 
γ. Την παρ. I του άρθρου 280 του Ν. 3852/2010. 
δ. Τον Ο.Ε.Υ. του Δήμου Πυλαίας - Χορτιάτη άρθρο 18 
(ΦΕΚ 1856 22/8/2011). 

ε. Τις διατάξεις του Ν. 299/1976 «Περί ρυθμίσεως θε¬ 
μάτων αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α'/1976). 

στ. Τις διατάξεις του Β.δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α71966). 

ζ. Την κοινή υπουργική απόφαση ΥΠΠΟΤ/οικ. 38573/ 
1216/31.03.2011 (ΦΕΚ 693/29.04.2011 τ. Β'). 

η. Το άρθρο 10 του Ν. 3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

θ. Την υπ’ αριθμ. ΥΠΠΟ/78036/2473/19.10.2004 υπουρ¬ 
γική απόφαση «Καθορισμός προδιαγραφών κτιρίων για 
στέγαση Μουσικού Εκπαιδευτηρίου» (ΦΕΚ 1595/Β'/2004). 

ι. Την υπ’ αριθμ. ΥΠΠΟ/ΚΑΤΕΧΝ/Δ/7388/7.2.1994 από¬ 
φαση «Καθορισμός παράβολου για ίδρυση Ανώτερων 
Σχολών Καλλιτεχνικής Εκπαίδευσης και ιδιωτικών Μου¬ 
σικών Εκπαιδευτηρίων» (ΦΕΚ 123/Β723.2.1994). 

κ. Την υπ’ αριθμ. 1435/29-07-2011 (ΦΕΚ Β' 2145) από¬ 
φαση Δημάρχου περί έγκρισης άδειας ίδρυσης και 
λειτουργίας παραρτήματος Ωδείου με την επωνυμία 
«ΩΔΕΙΟ ΒΟΡΕΙΟΥ ΕΛΛΑΔΟΣ» (ΦΕΚ 2145/26-9-2011 τ.Β'). 

λ. Την υπ’ αριθμ. 1991/20-1-2015 αίτηση Α.Χ. ΜΠΟΥΜΗ 
νόμιμου εκπροσώπου της Εταιρείας με την Επωνυμία 
«ΩΔΕΙΟ ΑΡΕΤΗ ΜΗΤΣΟΠΟΥΛΟΥ ΑΝΩΝΥΜΟΣ ΕΤΑΙΡΕΙΑ» 
περί αλλαγής επωνυμίας του ανωτέρω Ωδείου από 
«ΩΔΕΙΟ ΒΟΡΕΙΟΥ ΕΛΛΑΔΟΣ» σε «ΩΔΕΙΟ ΑΡΕΤΗ ΜΗ- 
ΤΣΟΠΟΥΛΟΥ ΑΝΩΝΥΜΟΣ ΕΤΑΙΡΕΙΑ». 

μ. Την υπ’ αριθμ. 68642/3/2015 αίτηση του ΙΩΑΝΝΗ 
ΜΗΤΣΟΠΟΠΟΥΛΟΥ νόμιμου εκπροσώπου της Εταιρείας 
«VII.ΑΡΤΕ (ΒΙΛΑΡΤΕ) ΑΝΩΝΥΜΗ ΕΤΑΙΡΕΙΑ-ΩΔΕΙΟ ΒΟ¬ 
ΡΕΙΟΥ ΕΛΛΑΔΟΣ», με την οποία ζητάει να περιέλθει η 
ιδιοκτησία του παραπάνω Ωδείου στην Εταιρεία «ΩΔΕΙΟ 
ΑΡΕΤΗ ΜΗΤΣΟΠΟΥΛΟΥ ΑΝΩΝΥΜΟΣ ΕΤΑΙΡΕΙΑ». 


ν. Τα υποβληθέντα δικαιολογητικά σύμφωνα με την 
ΥΠΠΟΤ/οικ. 38573/1216/31.03.2011 (ΦΕΚ 693/29.04.2011 
τ.Β'), αποφασίζουμε: 

Α. Εγκρίνουμε τη μεταβίβαση της άδειας ίδρυσης 
και λειτουργίας του Ωδείου με την επωνυμία «ΩΔΕΙΟ 
ΒΟΡΕΙΟΥ ΕΛΛΑΔΟΣ» που βρίσκεται στο Πανόραμα Κο- 
μνηνών 36 από την Εταιρεία με την επωνυμία «νΐΙΑΒΤΕ 
(ΒΙΛΑΡΤΕ) ΑΝΩΝΥΜΗ ΕΤΑΙΡΕΙΑ-ΩΔΕΙΟ ΒΟΡΕΙΟΥ ΕΛΛΑ¬ 
ΔΟΣ» στην Εταιρεία με την επωνυμία «ΩΔΕΙΟ ΑΡΕΤΗ 
ΜΗΤΣΟΠΟΥΛΟΥ ΑΝΩΝΥΜΟΣ ΕΤΑΙΡΕΙΑ». 

Β. Την αλλαγή επωνυμίας του παραπάνω Ωδείου από 
«ΩΔΕΙΟ ΒΟΡΕΙΟΥ ΕΛΛΑΔΟΣ» σε «ΩΔΕΙΟ ΑΡΕΤΗ ΜΗ- 
ΤΣΟΠΟΥΛΟΥ ΑΝΩΝΥΜΟΣ ΕΤΑΙΡΕΙΑ». 

Γ. Από τις διατάξεις της παρούσης δεν προκαλείται 
δαπάνη σε βάρος του Δήμου Πυλαίας - Χορτιάτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πανόραμα, 5 Ιουνίου 2015 

Ο Δήμαρχος 
ΙΓΝΑΤΙΟΣ ΚΑΪΤΕΖΙΔΗΣ 

-♦- 

Αριθμ. 2546 (7) 

Τροποποίηση διαπιστωτικής πράξης αυτοδίκαιης με¬ 
ταφοράς πάσης φύσεως προσωπικού και των θέσε¬ 
ων που κατέχει, του Κέντρου Υγείας Πύλου και των 
Αποκεντρωμένων Μονάδων του σε εφαρμογή των 
διατάξεων του αρ. 23 του Ν. 4238/2014. 

Ο ΔΙΟΙΚΗΤΗΣ ΤΗΣ 6ης ΥΓΕΙΟΝΟΜΙΚΗΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ - ΙΟΝΙΩΝ ΝΗΣΩΝ - 
ΗΠΕΙΡΟΥ ΚΑΙ ΔΥΤΙΚΗΣ ΕΛΛΑΔΑΣ 

1. Τις διατάξεις των άρθρων 14, 15, 17, 18, 19 του 
Ν. 1397/1983 / ΦΕΚ 143 Α'/1983. 

2. Τ ις διατάξεις των άρθρων 1 και 5 του Ν. 2194/1994/ 
ΦΕΚ 34 Α71994. 

3. Τις διατάξεις του άρθρου 27 Ν. 2519/1997 / ΦΕΚ 165 
Α'/1997. 

4. Του αρ. 18 του Ν. 2889/2001 «Βελτίωση και εκσυγ¬ 
χρονισμός του Εθνικού Συστήματος Υγείας και άλλες 
διατάξεις». 

5. Τις διατάξεις των άρθρων 23, 24 του Ν. 3172/2003 
/ ΦΕΚ 197 Α'/2003 

6. Του Ν. 3329/2005 (ΦΕΚ 81 Α') «Εθνικό Σύστημα 
Υγείας και Κοινωνικής Αλληλεγγύης και λοιπές δια¬ 
τάξεις» όπως αυτός τροποποιήθηκε από τις διατάζεις 
του Ν. 3527/2007 (ΦΕΚ 25 Α') «Κύρωση συμβάσεων υπέρ 
Νομικών Προσώπων εποπτευόμενων από το Υπουρ¬ 
γείο Υγείας και Κοινωνικής Αλληλεγγύης και λοιπές 
διατάξεις». 

7. Τ ις διατάξεις των άρθρων 26 και 44 του Ν. 4025/2011/ 
ΦΕΚ 228 Α72011 

8. Τις διατάξεις του άρθρου του άρθρο 41 Ν. 4058/2012/ 
ΦΕΚ 63 Α'/2012. 

9. Τις διατάξεις της παρ. 1 και 2 του άρθρου 2 του 
Ν. 4238/2014 (ΦΕΚ 38/τ.Α'/17.2.2014). 

10. Το άρθρο 23 του Ν. 4238/2014 (ΦΕΚ 38/τ.Α'/17.2.2014). 

11. Η υπ’ αριθμ. πρωτ. Υ3α/ΓΠοικ34408/16.4.2014 Εγκύ¬ 
κλιος της Γ ενικής Δ/νσης Υπηρεσιών Υγείας Δ/νση Πρω¬ 
τοβάθμιας Φροντίδας Υγείας του Υπουργείου Υγείας. 

12. Το υπ’ αριθμ. ΦΕΚ 231/1986 τ.Β' του οργανισμού του 
ΚΥ Πύλου όπως τροποποιήθηκε και ισχύει. 

13. Το υπ’ αριθμ. πρωτ. 4646/13.03.2014 έγγραφο του ΓΝ Μεσσηνίας - ΝΜ Καλαμάτας. 

14. Τα στοιχεία που εστάλησαν από το ΠΕΔΥ-ΚΥ ΠΥΛΟΥ, αποφασίζουμε: 

1. Κατόπιν του ανωτέρω (14) σχετικού εγγράφου του ΠΕΔΥ - ΚΥ ΠΥΛΟΥ την τροποποίηση της με αριθμ. πρωτ. 
1647/24-11-2014 (ΦΕΚ Β' 3296) απόφασης - διαπιστωτικής πράξη του Διοικητή της 6ης Υγειονομικής Περιφέρειας 
Πελοποννήσου, Ιονίων Νήσων, Ηπείρου και Δυτικής Ελλάδας, με θέμα «διαπιστωτική πράξη αυτοδίκαιης μεταφοράς 
πάσης φύσεως προσωπικού και των θέσεων που κατέχει, του Κέντρου Υγείας Πύλου και των Αποκεντρωμένων 
Μονάδων του σε εφαρμογή των διατάξεων του αρ. 23 του Ν. 4238/2014», ως εξής: 

Στο νοσηλευτικό προσωπικό που υπηρετεί στο ΠΕΔΥ ΚΥ Πύλου και στις αποκεντρωμένες μονάδες του που 
μεταφέρθηκαν από 17-02-2014 στην Διοίκηση της 6ης Υγειονομικής Περιφέρειας εξαιρείται η υπάλληλος ΚΑΤΣΑ- 
ΜΠΑΝΗ ΧΡΙΣΤΙΝΑ του ΙΩΑΝΝΗ ΔΕ ΝΟΣΗΛΕΥΤΙΚΗΣ (ΒΟΗΘΩΝ ΝΟΣΟΚΟΜΩΝ) η οποία εκ παραδρομής αναφέρθηκε 
και ανήκει οργανικά στην Α.Ν.Μ. Πύλου. 

2. Την διόρθωση στην αυτοδίκαιη μεταφορά που έγινε από 17.2.2014 των ιατρών κλάδου ΕΣΥ και του προσωπικού 
που υπηρετεί στο ΠΕΔΥ ΚΕΝΤΡΟ ΥΓΕΙΑΣ ΠΥΛΟΥ και στις Αποκεντρωμένες Μονάδες του, ως εξής: 

Στο νοσηλευτικό προσωπικό του ΠΕΔΥ ΚΥ ΠΥΛΟΥ από το εσφαλμένο: 


ΟΝΟΜΑΤΕ¬ 

ΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ 

ΚΛΑΔΟΣ 

ΣΧΕΣΗ 
ΕΡΓΑΣΙΑΣ 
(μόνιμος ή 
ΙΔΑΧ) 

ΒΑΘΜΟΣ 

ΣΕ ΟΡΓΑΝΙΚΗ/ 
ΠΡΟΣΩΠΟΠΑΓΗ 

ΛΑΓΟΥ 

ΣΤΑΥΡΟΥΛΑ 

ΑΘΑΝΑΣΙΟΣ 

ΔΕ 

ΝΟΣΗΛΕΥΤΙΚΗΣ 

(ΒΟΗΘΩΝ 

ΝΟΣΟΚΟΜΩΝ) 

ΜΟΝΙΜΟΣ 

Δ' 

ΠΡΟΣΩΠΟΠΑΓΗΣ 


Στο ορθό: 


ΟΝΟΜΑΤΕ¬ 

ΠΩΝΥΜΟ 

ΠΑΤΡΩΝΥΜΟ 

ΚΑΤΗΓΟΡΙΑ 

ΚΛΑΔΟΣ 

ΣΧΕΣΗ 
ΕΡΓΑΣΙΑΣ 
(μόνιμος ή 
ΙΔΑΧ) 

ΒΑΘΜΟΣ 

ΣΕ ΟΡΓΑΝΙΚΗ/ 
ΠΡΟΣΩΠΟΠΑΓΗ 

ΛΑΓΟΥ 

ΣΤΑΥΡΟΥΛΑ 

ΑΘΑΝΑΣΙΟΣ 

ΔΕ 

ΝΟΣΗΛΕΥΤΙΚΗΣ 

(ΒΟΗΘΩΝ 

ΝΟΣΟΚΟΜΩΝ) 

ΜΟΝΙΜΟΣ 

Δ' 

ΟΡΓΑΝΙΚΗ 


Κατά τα λοιπά ισχύει η υπ’ αριθμ. 1647/24-11-2014 απόφαση του Διοικητή της 6ης ΥΠΕ. 
Η απόφαση αυτή να δημοσιευθεί στην Εφημερίδα της Κυβερνήσεως. 


Πάτρα, 19 Ιουνίου 2015 
Ο Διοικητής 

ΓΕΩΡΓΙΟΣ ΓΙΑΝΝΟΠΟΥΛΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 




























